Ehdotus neuvoston asetukseksi (EY) yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89 muuttamisesta



Virallinen lehti nro C 350 , 21/11/1996 s. 0008



Ehdotus neuvoston asetukseksi (EY) yrityskeskittymien valvonnasta 21 päivänä joulukuuta 1989 annetun neuvoston asetuksen (ETY) N:o 4064/89 muuttamisesta (96/C 350/08) (ETA:n kannalta merkityksellinen teksti) KOM(96) 313 lopull. - 96/0224(CNS) (Komission esittämä 13 päivänä syyskuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon neuvoston asetuksen (ETY) N:o 4064/89 1 artiklan 3 kohdan, ottaa huomioon komission ehdotuksen, sekä katsoo, että asetuksessa (ETY) N:o 4064/89 säädetään, että asetuksen soveltamisesta saamiensa kokemusten perusteella neuvosto tarkistaa määräenemmistöllä komission ehdotuksesta raja-arvot, joiden perusteella yrityskeskittymän yhteisönlaajuisuus määritetään, toissijaisuusperiaatteen mukaan yhteisön sulautumien valvonnan käynnistävät raja-arvot olisi vahvistettava tasolle, jolla keskittymillä on todennäköisemmin merkittäviä kansallisten rajojen ulkopuolelle ulottuvia vaikutuksia kuin pääasiassa kansallisia vaikutuksia; jättämällä jäsenvaltioille toimivalta valvoa keskittymiä, joilla on merkittäviä kansallisten rajojen ulkopuolelle ulottuvia vaikutuksia, ei voitaisi varmistaa "yhden luukun" järjestelmää eikä arvioida keskittymien vaikutusta kilpailuun koko yhteisössä, merkittäviä kansallisten rajojen ulkopuolelle ulottuvia vaikutuksia omaavien mutta raja-arvot alittavien keskittymien tutkiminen voi kuulua usean valtion kansalliseen toimivaltaan; yhteisössä käytettäviä kansallisia sulautumien valvontajärjestelmiä ei tähän mennessä ole riittävästi yhdenmukaistettu, usean valtion valvonnassa olevan keskittymän vaikutukset ulottuvat yleensä jokaisen jäsenvaltion rajojen ulkopuolelle; lisäksi yhden liiketoimen moninkertainen ilmoittaminen vähentää yritysten oikeusvarmuutta sekä lisää niiden työtä ja kustannuksia ja voi johtaa ristiriitaisiin arvioihin; näissä tapauksissa sulautumien valvominen yksinomaan yhteisön tasolla tehostaisi hallintoa ja edistäisi osaltaan koko yhteisöä koskevien vähimmäissääntöjen aikaansaamista, ja yhteisön sulautumien valvonnan soveltamisen raja-arvot olisi tarkistettava edellä mainittujen tavoitteiden saavuttamiseksi; tämän vuoksi maailmanlaajuisesti ja yhteisössä sovellettavien raja-arvojen tasoja olisi alennettava nykyisestä; näiden alennettujen tasojen ja tiettyjen perustasojen välillä yhteisön sulautumia koskevia sääntöjä olisi sovellettava myös keskittymiin, joihin ei muutoin kohdistettaisi yhteisössä moninkertaista kansallista valvontaa, ON ANTANUT TÄMÄN ASETUKSEN: 1 artikla (1) Muutetaan asetus (ETY) N:o 4064/89 seuraavasti: 1. 1 artikla a) Muutetaan 1 kohta seuraavasti: "Tätä asetusta sovelletaan kaikkiin 2-4 kohdassa tarkoitettuihin yhteisönlaajuisiin keskittymiin, sanotun kuitenkaan rajoittamatta 22 artiklan soveltamista". b) Muutetaan 2 kohta seuraavasti: "Keskittymä on tässä asetuksessa tarkoitettu yhteisönlaajuinen keskittymä, jos: a) kaikkien siihen osallistuvien yritysten yhteenlaskettu koko maailmasta kertynyt kokonaisliikevaihto on yli 3 000 miljoonaa ecua, ja b) ainakin kahden siihen osallistuvan yrityksen yhteisön alueelta kertynyt kokonaisliikevaihto on yli 150 miljoonaa ecua, ja jollei jokaisen keskittymään osallistuvan yrityksen omasta yhteisön alueelta kertyneestä kokonaisliikevaihdosta yli kaksi kolmasosaa ole kertynyt yhdestä ja samasta jäsenvaltiosta." c) Korvataan 3 kohta seuraavasti: "Jäljempänä 3 artiklassa tarkoitettu keskittymä, jonka liikevaihto ei ole 2 kohdassa säädettyjä raja-arvoja suurempi, on tässä asetuksessa tarkoitettu yhteisönlaajuinen keskittymä, jos: a) kaikkien siihen osallistuvien yritysten yhteenlaskettu koko maailmasta kertynyt kokonaisliikevaihto on yli 2 000 miljoonaa ecua, b) ainakin kahden siihen osallistuvan yrityksen yhteisön alueelta kertynyt kokonaisliikevaihto on yli 100 miljoonaa ecua, ja c) keskittymän katsotaan kuuluvan tutkittavaksi vähintään kolmessa Euroopan yhteisön jäsenvaltiossa kunkin sulautumien valvontaa koskevien kansallisten säännösten mukaisten raja-arvojen ja/tai muiden perusteiden mukaan, ja jollei jokaisen keskittymään osallistuvan yrityksen omasta yhteisön alueelta kertyneestä kokonaisliikevaihdosta yli kaksi kolmasosaa ole kertynyt yhdestä ja samasta jäsenvaltiosta." d) Lisätään 3 kohdan jälkeen uusi 4 kohta seuraavasti: "Edellä 3 kohdan c alakohtaa sovellettaessa: a) keskittymän katsotaan kuuluvan tutkittavaksi sulautumien valvontaa koskevien kansallisten säännösten mukaisesti, jos tällainen tutkimus voidaan aloittaa osapuolten ilmoituksen perusteella, jäsenvaltion aloitteesta tai muusta syystä; b) silloin, kun sulautumien valvontaa koskevissa kansallisissa säännöksissä on erilaiset raja-arvot sulautuman muodostamista edeltävää ja sitä seuraavaa valvontaa varten, ainoastaan sulautuman muodostamista edeltävän valvonnan raja-arvot otetaan huomioon." 2. Lisätään 6 artiklan jälkeen uusi 6 a artikla otsikolla "Moninkertaisia kansallisia ilmoituksia koskeva menettely" seuraavasti: "1. Edellä 1 artiklan 3 kohdan c alakohtaa sovellettaessa on 4 artiklan mukaiseen ilmoitukseen sisällytettävä tiedot, joita tarvitaan sulautumien valvontaa koskevien kansallisten säännösten sovellettavuuden määrittämiseksi. Komissio välittää viipymättä nämä tiedot kyseisen jäsenvaltion toimivaltaisille viranomaisille. 2. Jos ilmoituksessa tarkoitettu jäsenvaltio ei ole vastustanut sulautumien valvontaa koskevien kansallisten säännöstensä soveltamista kahden viikon kuluessa siitä päivästä, jolloin se on saanut kaikki tarvittavat tiedot, keskittymän katsotaan kuuluvan jäsenvaltion tutkittavaksi. Vastustus on ilmaistava perusteltuna ja kirjallisesti." 3. Lisätään 9 artiklan 2 kohdan loppuun seuraava: "Määräaika pidennetään viiteen viikkoon, jos keskittymä määritetään yhteisönlaajuiseksi 1 artiklan 3 kohdan mukaisesti." 4. Lisätään 10 artiklan 1 kohdan loppuun uusi alakohta seuraavasti: "Tässä kohdassa tarkoitettuja määräaikoja pidennetään kahdella viikolla, jos keskittymä määritetään yhteisönlaajuiseksi 1 artiklan 3 kohdan mukaisesti." 5. Lisätään 23 artiklaan ilmaisun "ja muista yksityiskohdista" jälkeen ilmaisu "menettelystä, jota sovelletaan, jos keskittymä määritetään yhteisönlaajuiseksi 1 artiklan 3 kohdan mukaisesti,". 2 artikla Tämä asetus tulee voimaan . . . 3 artikla Tätä asetusta ei sovelleta keskittymään, josta on tehty sopimus tai ilmoitus taikka jossa on saatu määräysvalta 4 artiklan 1 kohdassa tarkoitetulla tavalla ennen tämän asetuksen voimaantuloa, eikä tätä asetusta missään tapauksessa sovelleta keskittymään, jota koskevan menettelyn kilpailuasioista vastaava jäsenvaltion viranomainen on aloittanut ennen tämän asetuksen voimaantuloa. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) Kun tässä ehdotuksessa viitataan 21 päivänä joulukuuta 1989 annetun neuvoston asetuksen (ETY) N:o 4064/89 artikloihin, viittaukset on luettava paitsi yhdessä tämän asetuksen nykyisen tekstin kanssa, myös . . . tehdyn komission ehdotuksen N:o . . . kanssa.